cyanic-selkie/wikianc huggingface dataset:
Процессор ба Оролт-Гаралтын цикл
Процессор нь програмыг гүйцэтгэх чадвартай компьютерийн бүрэлдэхүүн хэсэг юм.Процессор нь програмын инструкцыг хөрвүүлэх болон өгөгдөл боловсруулна.Процессорын ерөнхий ажиллагаа нь компьютерийн оролтын төхөөрөмжөөс ирсэн мэдээлэл түгээгүүрийн системээр нь дамжиж санах ойд орох ба тэндээсээ командууд процессорын регистрүүд рүү орж улмаар боловсруулагддаг. Процессорын үйл ажиллагааны үр дүн нь эсрэгээрээ регистрээс санах ой руу тэндээсээ бусад төхөөрөмж рүү дамждаг. Процессорт орж ирсэн командыг удирдлагын хэсэг дэх тайлуур(decoder) гэсэн төхөөрөмж нь тайлж яг ямар команд болох нь тодорхой болдог. Процессор нь үйл ажиллагааг гүйцэтгэхийн тулд оролт гаралт хадгалах төхөөрөмжүүдийг өөртөө холбон ажиллуулдаг.Орчин үеийн процессорууд нь транзисторуудыг маш жижиг талбайд багтаадаг. Процессор санах ойгоос тухайн командыг уншина. Процессор, санах ой, оролт гаралтын модулийн хооронд холболтын үүрэг гүйцэтгэх механизм, бүтэц, элементүүд юм. Процессорын үйл ажиллагааны нэг хэсэг нь санах ойтой өгөгдөл солилцох явдал юм. Процессор энэ зорилгоор хоёр дотоод регистрийг ашигладаг. Процессорын хэвийн явагдаж байгаа үйл явцыг компьютерийн бусад модулиуд (О/Г, санах ой ) нь тасалдуулах механизм бүх компьютерийн системд байдаг. Процесс нь оролт гаралтын хүсэлт илгээж, оролт гаралтын төхөөрөмжид дараалал илгээнэ. Энэ хооронд CPU өөр процессуудыг жагсаана. Процессууд нь хуудасны алдаанаас болж хүлээгдэж буй процесст санах ойн буфферт агуулагдах хуудсийг солино.
Оролт гаралт буюу Input/Output, IO нь компьютер болон гадны өөр төхөөрөмж (өөр компьютер, дагалдах төхөөрөмж, эсвэл хүн гэх мэт) хоорондын холбоо юм. Оролт нь тухайн компьютерийн хүлээж авах өгөгдөл эсвэл дохио, гаралт нь тус компьютераас илгээж буй өгөгдөл, дохиог хэлнэ.Оролтын төхөөрөмжийн гол үүрэг нь өгөгдлийг боловсруулах боломжтой болгон компьютерт оруулж хөрвүүлэх явдал юм. Өөрөөр хэлбэл гаднаас компьютерт мэдээлэл оруулах зориулалттай төхөөрөмж юм. Гаралтын төхөөрөмжийн гол үүрэг нь компьютер дээр боловсруулсан мэдээллийг хэрэглэгчдэд ямар нэгэн байдлаар хүргэх явдал юм. Компьютерт маш олон төрлийн оролт гаралтын төхөөрөмж байдаг. Үйлдлийн системийн кодын томоохон хэсэг нь оролт гаралтыг зохицуулахад хэрэглэгддэг. Компьютерийн системийн ерөнхий ач холбогдолын бүрэлдэхүүнд СРU ба олон төхөөрөмжийн удирдлага тэдгээрийн шууд холболтын энгийн түгээгүүр хэрэг болдог. Ямар нэгэн удирдлагын төхөөрөмж нь тодорхой төрлийн төхөөрөмжийг цэнэглэдэг. Удирдлагын хамаарал, энэ нь хавсралт төхөөрөмжөөс олон тооны байдаг. Жишээ татахад 6 болон түүнээс олон төхөөрөмж жижиг Компьютерийн системийн зохион байгуулалтын удирдлагыг ажиллуулж чаддаг. Оролт гаралтын үйлдэл эхэлхэд, төхөөрөмж таниулагч тохиромжтой Регистрийг төхөөрөмжийн удирдлага руу ачаалладаг. Ерөнхий буфферийн өгөгдлөөс төхөөрөмж рүү шилжсэн шилжилтийг удирдлага эхлүүлдэг. Тасалдал удирдагч оролт гаралт нь жижиг хэмжээтэй өгөгдөлтэй зохицож чаддаг гэвч дискний оролт гаралт шиг ажиллаж чаддаг том хэмжээтэй өгөгдөлийг өндөр түвшинд боловсруулж чаддаг. Үйлдлийн систем нь Оролт\Гаралтын үйлдэл ба төхөөрөмжүүдийг удирдах, хянах ажлыг гүйцэтгэдэг. Оролт\Гаралтын үйлдэлд олон тооны ялгаатай төхөөрөмжийг ашигладаг. Тэдгээрт хэрэхн хандах, ангилах нь Оролт\Гаралтын үйлдлийг хийхэд онц чухал үүрэгтэй. Оролт \ Гаралтын төхөөрөмжийн ангилал – Оролт \ Гаралтын төхөөрөмжийг олон шинж чанараар нь ангилаж болно. Энд ямарваа нэгэн тодорхой нэгдсэн ангилал байдаггүй боловч тодорхой шинж чанараар нь ангилдаг.
Ангилал:Үйлдлийн систем
Озмыш тегин
Озмыш тегин бол 742-744 оны хооронд Хожуу Түрэгийн хаант улсыг захирч байсан. Түрэгийн зүүн гарын шад Панкүл тегиний хүү. Басмыл аймагт эзэн суусан Ашина Ши-тэй хоёр удаа байлдаж бүгдэд нь ялагдаж байсан. 744 онд нас барсан. Мөн тус жилд нь Басмыл аймгийн эзэн Ашина Ши, Уйгурын хан Пэйлотой байлдаж алагдсан. 744 оноос Түрэг улс мөхөж, Уйгурын хаант улс байгуулагдсан гэж үздэг. Гэсэн хэдий ч Түрэгийн зарим хэсэг нь Панкүл тегиний өөр нэг хүү Кулунбекийг хаан болгов.
Ангилал:8-р зуунд төрсөн Ангилал:744 онд өнгөрсөн Ангилал:Хөх Түрэгийн хаад
Бат-Эрдэнийн Мөнх-Эрдэнэ
Бат-Эрдэнийн Мөнх-Эрдэнэ нь Увс аймгийн Тэс сумын харьяат. Үндэсний бөхийн аймгийн харцага цолтой бөх.
Аймгийн наадмын дэвжээнд
Ангилал:Аймгийн заан Ангилал:Тэсийн (Увс) хүн Ангилал:Монголчууд Ангилал:20-р зуунд төрсөн
Цэгмидийн Гэрэлт-Од
Цэгмидийн Гэрэлт-Од нь Төв аймгийн Баян-Өнжүүл сумын харьяат, Үндэсний бөх ийн улсын начин цолтой бөх.
Улсын наадмын дэвжээнд
Ангилал:Улсын начин
Шагайн харваа
Шагайн харваа нь монголчуудын эртнээс нааш өв уламжлагдан ирсэн уламжлалт тоглоомын нэг төрөл юм. Шагайн харвааны сумыг анх малын болон зээрийн шилбэний яс болох шагайгаар хийж байжээ. Энэ сумаа хашлага хэмээн нэрлэх модон суурь дээр байрлуулан 9 тохой (ойролцоогоор 4,72 метр) зайд байрлах хасааг няслан онох ёстой. Шагайн харваа нь 2001 оноос эхлэн албан ёсоор монголын үндэсний их баяр наадмын нэгэн төрөл болон зохион явагдах болсон.
Түүх
Шагайн харваа нь анх Хамаг Монголын үед түгэн дэлгэрсэн хэмээн түүхийн ном зохиолд бичигдсэн байдаг. Шагайн харваа XIII зууны үед үүссэн бөгөөд эхэн үедээ хаад ноёд өргөөндөө зугаацдаг наадгай байжээ. Хожим ард түмнийх болж, эрчүүдийн цэц мэргэнээ сорьдог наадам болж өргөжсөн байна. Халх тойрмын шагайчид өнгөрсөн зууны эхэн үе хүртэл “хур орсон ч, хутга сийчсэн ч цуглана шүү” гэсэн болзоо тавьж жилд нэг удаа монос цэцэглэх цагаар эргэн уулзаж нааддаг байжээ. Түшээт хан аймгийн Дайчин вангийн хошуу буюу одоогийн Булган аймаг бол шагайн харвааны өлгий нутаг ажээ. Шагайчид тойргоор тоглодог болохоор шагайн наадмыг “тойром” гэж нэрийдэн хожим шагайчид цугладаг газрыг тойром гэх болсон бололтой хэмээн судлаачид тайлбарладаг. Халхын гурван том тойрмын хоёр нь одоогийн Булган аймагт байжээ. Мөн Дорноговийн Луугар, Төв аймгийн Бадын бөөр, Богд хааны таалсан Сэрвэн сухай, Хонхор гэх мэт алдартай тойрмууд бий. Их хатан Дондогдулам ордны урчууд, үйл үртэс хийдэг хүүхнүүдээ шагай харвуулаад сургачихсан бөгөөд тусгай баг бэлтгэж “уран” Янжин гэдэг бүсгүйгээр ахлуулаад олон удаагийн наадамд оролцуулсан нь сүүлдээ “Зуутын алтан Янжингийн баг” гэдэг алдар цуутай болжээ. Тэд их хатны ивээлд багтан түүний зөвшөөрлөөр ноёд баячуудыг цэнгүүлэх маягаар бооцоотой хүртэл харвадаг байсан гэдэг. Ийм учраас шагай нь зөвхөн эрчүүдийн наадам биш байжээ. 1970-аад онд Дундговийн театрын жүжигчин бүсгүйчүүд сайн харвацгаадаг байжээ. Социализмын үед сум, сангийн аж ахуйн ажлыг цалгардуулахгүйн тулд шагай харвахыг хориглосон учир эрчүүд нууцаар цуглан тоглодог байв. Шагайн харваа 2001 оноос эхлэн үндэсний их баяр наадмын нэгэн төрөл болж албан ёсны дүрэмтэй болжээ. Зурхайнаас 9 тохой буюу 4.72 метр зайнаас харвадаг. Зурхайн голд байх хасааг онох бөгөөд харвах хэрэгслийг хашлага, сум гэнэ. Хашлаган дээр сумаа тавьж байгаад нясалж харвана. Анх далны ясан дээрээс шагай нясалдаг байжээ. Эдүгээ хашлагыг хар сэндэм, цагаан зандан модоор хийж, сумыг яшил, хар суман мод, эсвэл бугын эвэр, зааны ясаар хийнэ. Харваачдын баг 7 гишүүнтэй бөгөөд зургаа нь харвана. Эсрэг багтай 80 минут орчим тоглодог бөгөөд багууд тойргоор өрсөлдөхөд өдөрт 10 цагийн турш сууж тоглох шаардлагатай болдог. Харваачид харваж дуусаад нутаг буцахдаа дэвжээгээ нар зөв тойрон уухайлж буцдаг. Шагайн харвааны үеэр уухайлдаг бөгөөд өөрийн талын аялгуулах уухайнд харваачдын цэц нэмэгддэг бол эсрэг багийн огцом, хүчтэй уухайнд барьц алддаг. Уухай нь төв халхын уухай, дөрвөд далай ханы, баяд урианхайн боржигон уухай гэж нутаг оронд өөр өөр байдаг бөгөөд наадмын үеэр голдуу Төв Халхын боржигон уухайгаар наадах болжээ. Уухай нь морины цол, гийнгоо, сурын уухайтай тун төстэй бөгөөд өөрийн талын харваачаа дэмжин цоллож урам өгч байгаа юм.
Шагай харвадаг хүн ямар нэгэн зүйлд нухацтай хандах, зөв шийдвэр гаргах, хүлээцтэй байх зэрэг чадвар эзэмшдэг бөгөөд түүнд байх ёстой зайлшгүй чанар бол тэвчээр, мэдрэмж хоёр ажээ. Өчүүхэн төдий эвгүй сууж, бага зэрэг гар хөлөрсөн үед тавьсан сум хясаагаа онохгүй. Мөн өрсөлдөгчийн уухайнд автвал бас л амжилтгүй болдог. Сум тавихаас өмнө харваач өрсөлдөгчийнхөө харц гэх мэт аар саар бэрхшээлийг мартах учиртай. Зурхай буюу өрөг хүртэлх орон зайг тооцоолж, биеийн тэнцвэрээ хангаж, хурууны эвслээ олсон байх учиртай ажээ. Шагайн харваа нь нэг төрлийн бясалгал, дотоод сэтгэлгээний өрсөлдөөн бөгөөд баг хамт олноо хүндэтгэх, нөхөрлөлийг батжуулдаг сайн талтай.
Эшлэл
Ангилал:Эрийн гурван наадам Ангилал:Монголын биет бус соёлын өв
Нэвтрэн боловсруулалт
Илүү нарийн утгаар хэлбэл, STP технологи нь брокерын компанийн үйлчлүүлэгчид ба гаднын зах зээлийн хоорондын автоматжуулсан зуучлагчийн үүргийг гүйцэтгэдэг гэж үздэг. Үйлчлүүлэгчдийн захиалгуудыг автоматаар гаднын зах зээлийн гэрээ зөвшилцөл эсвэл том контрагентын гэрээ байгуулахад шилжүүлэн явуулдаг.
Шилжүүлгүүд
1990 оны эхээр Лондон хотод сангийн зах зээлүүдэд автоматчилсан боловсруулалт хийх зориулалттай STP-г хувьцаа худалдаалахаар гаргасан.
Өнгөрсөн үед төлбөр хийхэд байнга гар ажиллагаа шаардагддаг байсан. Энэ үйл ажиллагаа нь хэд хэдэн цаг авдаг байлаа. Тэгээд ч хүний оролцоо нь алдаа гаргаж том эрсдэлд хүргэх магадлалтай ажээ.
STP–ийн тусламжтай мөнгө ба үнэт цаасуудтай хийж буй үйлдлүүдийг нэг өдөрт багтан боловсруулдаг болсон. Янз бүрийн шалтгааны улмаас төлбөрүүд одоо ч STP бус байж болно.
Давуу талууд
Актив удирдагчдад бүтэн нэвтрэхдээ STP нь үйл ажиллагааны арай богино мөчлөгүүдтэй, тооцоо хийхэд гарах эрсдэлүүдийг багасгадаг ба үйлдлийн арай бага зарлагуудтай гэх мэтийн давуу талуудтай.
Салбарын зарим судлаач 100%-ийн автоматчиллыг огт хүршгүй зорилго гэж үздэг байна. Үүний оронд тэд фирм дотор дотоод STP-ийн түвшнийг дээшлүүлэх санал гаргасан ба үүгээрээ фирмийн бүлгүүдийг шилжүүлгийн мэдээллийн автоматчиллын чанарыг сайжруулахад хоорондоо эсвэл хоёр талдаа хамтран ажиллахыг зааварчилж байгаа.
Эшлэл
Ангилал:Санхүү
Сонор Рекордс
Сонор Рекордс ХХК нь 1996 онд анхдагч мэргэжлийн дуу бичлэгийн компани болон үүсгэн байгуулагдсан. Тус компани бичлэгийн студи болон рекорд лэйбл чиглэлээр үйл ажиллагаа явуулдаг билээ.
Үндсэн баг
Компанийн үүсгэн байгуулагч, Ерөнхий Захирал Б.Дэлгэртуяа
Студийн инженер, Монгол Улсын Соёлын Гавьяат зүтгэлтэн ноён Б.Дашдондог
Хөгжмийн найруулагч, Монгол Улсын Соёлын Гавьяат зүтгэлтэн Н.Халиун
Түүх
Мэргэжлийн анхдагч студийн хувьд Сонор Рекордс нь Монголын  нэр алдартай 200 гаруй уран бүтээлчидтэй хамтран ажилласан ба мэргэжлийн симфони, сонгодог зохиолууд, киноны дуу оруулалт,хөгжим, Монгол угсаатны хөгжим, орчин үеийн поп, рок, хип хоп гэх мэт олон төрөл жанрын төслүүдийг амжилттай бүтээсээр ирсэн.
1996-2000 оны хооронд компани нь Хар Сарнай, Камертон, Никитон, алдарт дуучин Ариунаа зэрэг Монголын нэрт уран бүтээлчидтэй хамтран ажилласан юм. Эдгээр уран бүтээлчид нь үндэсний болон олон улсын хөгжмийн наадамд амжилттай оролцож шагнал хүртсэн билээ.
Үүнээс гадна 2000-2007 оны хооронд Монголын алдартай хип хоп хамтлаг Татар, рок альтернатив хамтлаг Шөнийн Галт Тэрэг, Булсара, олон улсад хүлээн зөвшөөрөгдсөн угсаатны рок хамтлаг Алтан Ураг, охидын хамтлаг [Emotion (хамтлаг)|Emotion]  гэх мэт хамтлагуудтай хамтран уран бүтээлүүд туурвин менежментийг хийсээр ирсэн байдаг. Энэ хугацаанд эдгээр хамтлагууд нь үндэсний болон олон улсын шагнал хүртэж, амжилтад хүрч чадсан юм.
Хип хоп хамтлаг Татар нь Sony Music - Music Securities-тэй гэрээ байгуулж, цомгоо дэлхий даяар борлуулахад хүргэсэн бөгөөд тэр ч байтугай Японд аялан тоглолтоо хийжээ. Энэ хугацаанд Японы супер од AK69-тай хамтарч ажиллав. Нэмж дурдахад тус хамтлаг нь Хятад, Америк, Ирланд, Их Британи, Европ даяар хоёр жилийн хугацаатай аялан тоглолтоо амжилттай хийсэн юм. Энэ бол Sony Music компанитай гэрээ байгуулж, олон улсад хүлээн зөвшөөрөгдсөн анхны монгол хамтлаг болсон.
Алтан ураг угсаатны хамтлаг дэлхий даяар хөгжмийн цомгоо борлуулж, Сергей Бодровын найруулсан блокбастер кино болох "Монгол" киноны хөгжмийг найруулсан. Мөн, Нэтфликсын бүтээл  “Марко Поло” киноны хөгжмийг Алтан Ураг угсаатны хамтлаг найруулсан байна.
2000 оноос хойш тус компани өөрийн эзэмшлийн ФМ 105.5 радио станц байгуулсан ба цаашлаад олон тооны телевизүүдтэй хамтран ТВ хөтөлбөрүүдийг амжилттай гаргаж, 2002 онд одоогийн хамгийн том рок фестивал болох "[[Play Time Music Festival][" -ыг санаачлан үүсгэн байгуулалцаж хамтран зохион байгуулжээ.
[Монголын Дуу Бичлэг Бүтээгчдийн Үндэсний Төв]ийг анх санаачлан байгуулсан ба ингэснээр Монголын хөгжмийн салбарт дэлхийн тавцанд гарах үүд хаалгыг нээв.
2010 онд Сонор Рекордс ХХК нь орчин үеийн, тохилог орон сууц, албаны зориулалт бүхий барилгуудыг Монголд нэвтрүүлэх замаар барилгын зах зээл дэх бизнесийн цар хүрээгээ өргөжүүлэв. Өнөөдрийн байдлаар компани нь барилгын зах зээл, Монголын ирээдүйг хөгжүүлэх гол тоглогчдын нэг хэвээр байна.
Компани нь тус тус Дэлхийн Оюуны Өмчийн Газар (World Intellectual Property Organization), Олон Улсын Дуу Бичлэг Бүтээгчдийн Холбоо (IFPI), Монголын Дуу Бичлэг Бүтээгчдийн Үндэсний Төвийн  албан ёсны гишүүн юм.
2018 оноос эхлэн Сонор Рекордс ХХК нь БНХАУ, Япон, БНСУ-ын урлагийн зах зээл дээрх дуу бичлэгийн компаниудтай хамтран ажиллаж байна.
Шагналууд
Ангилал:Бичлэгийн студи Ангилал:Улаанбаатарын хөгжим
Ганбаатарын Түмэнжаргал
Ганбаатарын Түмэнжаргал нь Дорнод аймгийн Цагаан-Овоо сумын харъяат, Үндэсний бөх ийн аймгийн арслан цолтой бөх
Аймгийн наадмын дэвжээнд
Ангилал:Аймгийн арслан Ангилал:Цагаан-Овоогийн хүн
Дашийн Адилбиш
Дашийн Адилбиш (1917 онд Монгол улсын Сайн ноён хан аймгийн Үйзэн гүний хошуунд /өнөөгийн Өвөрхангай аймг ийн Тарагт сум/ төрсөн-1993 онд Улаанбаатар хотод нас баржээ)-Монгол Улсын улс төрч, дипломатч юм.
1934 онд Монголтрансын жолооч бэлтгэх сургуульд сураад Улсын Бага хурлын Тэргүүлэгчдийн дарга Д.Догсомын жолоочоор ажиллаж байжээ. 1942 онд ЗХУ-ын Москва хотод Дорно дахины хөдөлмөрчдийн эв хамтын дээд сургуулийг төгсөөд улс төрийн ажил эрхэлж байсан.
1946 онд МҮЭ-ийн Төв Зөвлөлийн дарга.
1950-1953 онд ЗХУ-д суугаа ЭСЯ-нд 1 дүгээр зөвлөх,
1953-1956 онд БНМАУ-аас ЗХУ-д суугаа Элчин сайд, мөн БНЧСУ-л хавсран суугаа Элчин сайдын алба хашсан.
1956-1957 онд Гадаад Явдлын Яамны сайд,
1957-1959 онд БНУнгар улсад суугаа Элчин сайд,
1973-1978 онд БНМАУ-аас Югославт суугаа Элчин сайдаар тус тус ажиллажээ.
1993 онд Улаанбаатар хотод нас барсан.
Гэр бүл
эхнэр:-Ц.Дуламжав Төв аймгийн болон улсын эмэгтэйчүүдийн хорооны дарга байсан.
Шагнал
Төр засгаас түүний хөдөлмөр бүтээлийг үнэлж “Алтан гадас” одонгоор хоёр удаа, “Хөдөлмөрийн гавьяаны улаан туг”-ийн одон, Сүхбаатарын одон болон ойн медалиудаар шагнажээ. Мөн зарим гадаад улсын медалиудаар шагнуулсан байна.
1956 онд Онц бөгөөд бүрэн Эрхт Элчин сайд дипломат цол хүртсэн.
Ангилал:Монголын гадаад хэргийн сайд Ангилал:1917 онд төрсөн Ангилал:1993 онд өнгөрсөн Ангилал:ЗХУ дахь Монголын элчин сайд Ангилал:Унгар дахь Монголын элчин сайд Ангилал:Энэтхэг дэх Монголын элчин сайд Ангилал:Югослав дахь Монголын элчин сайд Ангилал:Монголын элчин сайд
Монголын Үндэсний Геологийн Алба
Монголын Үндэсний Геологийн Алба- Монгол орны нийт нутаг дэвсгэрийн хэмжээнд гүйцэтгэх геологийн төрөл бүрийн судалгааны ажлыг төлөвлөх, гүйцэтгэх, хэрэгжүүлэх, түүнд хяналт тавих, судалгааны үр дүнг хүлээн авах, тэдгээр мэдээллийг нэгтгэн сан бүрдүүлэх, санг баяжуулах, сангийн геологийн мэдээллээр үйлчилгээ үзүүлэх зэрэг асуудлыг хариуцсан Төрийн мэргэжлийн байгууллага юм. Үндэсний геологийн албыг үүсгэн байгуулагдсан өдрийг жил бүрийн 10 дугаар сарын 3 дахь долоо хоногийн ням гарагт тэмдэглэн өнгөрүүлдэг заншилтай. БНМАУ-ын Ардын Сайд нарын Зөвлөлийн 1939 оны 10 дугаар сарын 6-ны өдрийн 38 хуралдаанаар "Аж Үйлдвэр ба Барилгын яам"-ны дэргэд “Уул уурхай ба ашигт малтмалын трест" -ийг байгуулахаар шийдвэрлэж, түүнд "Төрөл бүрийн үйлдвэрийн ашигт малтмалын түүхий эд хийгээд алт болон бусад ашигт малтмалыг тэмтрэн шинжилж олох" ажлыг хариуцуулсан бөгөөд тус трест ЗХУ-аас тусгай экспедицийг ажиллуулах замаар барилгын материал, өнгөт металл, нефть зэрэг байгалийн баялгийг хайн шинжлэх, нээн олборлох ажлыг гүйцэтгэж, 1942 онд Налайхын, 1943 онд Дорнодын Зүүн булагийн нүүрсний шинэ уурхайг нээн ашиглаж эхэлжээ.
Эшлэл
Ангилал:Геологи Ангилал:Геологийн алба Ангилал:Төрийн алба Ангилал:Геологийн мэргэжлийн байгууллага Ангилал:Монголын геологийн алба Ангилал:Монголын төрийн алба Ангилал:Монголын геологийн мэргэжлийн байгууллага
Кристина Гровс
Кристина Гровс (Kristina Groves, 1976 оны арванхоёрдугаар сарын 4-нд Оттава хотод төрсөн) нь Канадын тэшүүрчин бөгөөд Олимпийн дөрвөн медальтай тамирчин юм.
Холбоос
Ангилал:Канадын тэшүүрчин Ангилал:Канадын олимпын мөнгөн медальтан Ангилал:Канадын олимпын хүрэл медальтан Ангилал:Канадын олимпын оролцогч Ангилал:2002 оны өвлийн олимпод оролцогч Ангилал:2006 оны өвлийн олимпод оролцогч Ангилал:2010 оны өвлийн олимпод оролцогч Ангилал:Тэшүүрийн дэлхийн аварга Ангилал:Канадчууд Ангилал:1976 онд төрсөн
Кулунбек Баймэй хаан
Баймэй хаан хэмээх Ашина Кулунбек бол Хожуу Түрэгийн хаант улсын сүүлчийн хаан юм. 744 онд Озмыш тегин хааны дараа, хаан сууринд сууж, 745 онд Тан улсын цэргийн жанжин Ван Жонсыгийн арми Түрэгийн 11 овог аймгийн цэргийн хүчийг удирдсан Апа тарханыг довтолж, бут ниргэв. Баймэй хаан баруун зүгт зугтаж явахдаа Уйгурын Кутлук Билгэ Күл хааны цэргийн хүчинд баригдан цаазлуулав. Үүгээр Хожуу Түрэгийн хаант улс мөхөж, түрэгийн хааны толгой, Кутлук Сэбэг хатан тэргүүтэй өмнөх хаадын хатад хөвүүд, ард олныг нь Тан улсын хааны ордонд тушааж, одоогийн монгол нутагт уйгурын ноёрхолыг бэхжүүлэв.
Ангилал:8-р зуунд төрсөн Ангилал:745 онд өнгөрсөн Ангилал:Хөх Түрэгийн хаад
Петерсоны алгоритм
Петерсоны алгоритм нь анх 1981 онд Gary L. Peterson өөрийн нэрээр нэрлэж зохиосон билээ. Энэ нь бусад алгоритмыг бодвол энгийн ба 2 процессыг 1 нөөцөөр хосолсон маягаар ажиллуулдагаараа давуу талтай. Алгоритм нь  болон   гэсэн 2 хувьсагчтай.
Жишээ код
P0 болон P1 нь Процесс, flag[n] нь үнэн, худал гэсэн утга оруулна. n нь хэддэх процессыг заана.
thumb|2 Process equals to critical session|center|2 Процесс
Орчин үеийн компьютерийн архитектуруудын чиг хандлага нь үндсэн машин хэлний ачааллах, хадгалах гэх мэт командад ажилладаг учир, Петерсоны шийдэл нь архитектурд яг зөв ажиллах баталгааг өгч чадахгүй. Гэсэн хэдий ч Петерсоны шийдэл нь зарим нарийн төвөгтэй байдлыг програм хангамжийн загварт татан оруулж зурагласан байдаг ба эгзэгтэй асуудлыг шийдэх сайн алгоритмын тайлбараар хангадаг. Петерсоны шийдэл нь critical section ба remainder section хоёр процессоор хязгаарлагдана. Процессууд нь P0, Pi дугаарлагдана. Одоогоор Pi байх үед, бид бусад процессыг Pj гэж тэмдэглэнэ. Энд j=1-i байна. Петерсоны шийдэлд хоёр процессын хооронд хоёр өгөгдөл солилцох шаарлагатай байдаг. Int turn; Boolean flag[2]; Turn хувьсагч зарлагдахад critical section-д орно. Хэрэв turn==i бол процесс Pi нь critical secion-г гүйцэтгэхийг зөвшөөрнө. Flag массивыг процесс critical section-д нэвтрэхэд бэлэн болсон үед тэмдэглэнэ. Жишээлбэл, flag[i] нь үнэн бол, Pi нь critical section-д нэвтрэхэд бэлэн болсоныг илтгэж байна. Процесс Pi critical section-д нэвтрэхэд flag[i] үнэн болох бөгөөд j утгыг олгоно. Хэрэв хоёр процесс яг нэг цагт ижил орж ирвэл I, ба J – г ижил цагт хоёуланг нь олгоно.
Ангилал:Алгоритм Ангилал:Үйлдлийн системийн онол
Цэндийн Олзвой
Цэндийн Олзвой - БНМАУ-ын Улсын баатар, тагнуулч, байлдагч.
Намтар
Олзвой 1914 онд Засагт хан аймгийн Маньбадар гүнгийн хошуу, одоогийн Ховд аймгийн Манхан сумын нутагт малчин ард Цэндийн ууган хүү болон төржээ. Нутагтаа мал маллаж байгаад 1937 онд цэргийн албанд татагдан ирсэн байна. Түүнээс хойш МАХЦ-ийн армид алба хааж, Тамсагбулаг дахь VI морьт дивизийн 17 дугаар хорооны I суманд шилжин иржээ. Удалгүй 1939 оны тавдугаар сарын 17-нд VI морьт дивизийн 17 дугаар хороо шийдвэрлэх тулаанд оролцохоор Хайлаастайн голд хүрч ашигтай байрлал эзлэхээр дөхөж очтол Японы арми гэнэт өөдөөс нь их буу, пулемётоор ширүүн гал нээжээ. Ц.Олзвой хороон дарга Лодонгийн Дандарын "ашигтай байр эзэлтэл дайсны хүчийг барьж" байх тушаалаар тэрээр хөнгөн пулемётын мэргэн галаар дайсны хүнд пулемётыг салаа цэргийн хамт устгажээ.
1939 оны 5-р сард болсон ширүүн тулаанд манай нэг суман дайсны 3 сумантай тулжээ. Олзвойн мэргэн галд 90 гаруй дайсан өртжээ. 4 нөхдийн хамт тагнан байлдах үүрэгтэй явах үедээ 50 гаруй хүнтэй холбоо тагнуулын заставыг бүслэн хааж жагсаалаас гаргасан нь ангийнхаа давших нөхцөлийг хангаж өгчээ.
Мөн 1939 оны наймдугаар сарын 21-нд Зөвлөлт-Монголын цэргийн их давшилтын үед 17 дугаар хорооны даргын тушаалаар тагнуулч, пулемётчин Ц.Олзвой тагнуулын хэсгийг ахлан явж, элсэн манхан дотор Японы хоёр машин цэрэг явж байгааг илрүүлэн тосч, нэг машин цэргийг нь устгасан. Улмаар нөгөө машины цэргүүдийг мориор хөөж буудалцсаар тэн хагасыг нь устгаж, машин, зэр зэвсгийг нь олзлон авч байжээ.
Цаашлан дайсны гүнд нэвтрэн, Японы тагнуулын албаны том тушаалтныг усгаж, байлдааны нууц материалыг олзлон авчирч байжээ.
Гэгээн дурсгал
Түүний дурсгалын хөшөөг төрсөн нутаг Ховд аймгийн Манхан сумын төвд босгож, цэрэг ба НАХЯ-ны сайдын 1958 оны 42 дугаар тушаалаар түүний суралцаж байсан ЦЕС-ийн Ерөнхий цэргийн I курсийн I тасагт Олзвойг “Хүндэт байлдагч”-аар бүртгэж алдрыг нь мөнхжүүлсэн юм.
Ангилал:Монголын тагнуулч Ангилал:Халхын голын дайны хүн Ангилал:БНМАУ-ын баатар Ангилал:Цэргийн гавьяаны 1-р зэргийн одон шагналтан Ангилал:Манханы хүн Ангилал:Монголчууд Ангилал:1914 онд төрсөн Ангилал:1941 онд өнгөрсөн
Хөхнуур муж
Хөхнуур (хятадаар 青海 - Чинхай, монгол бичгээр хүхэнагур, англиар Qinghai) — БНХАУ-ын муж. 721,000 км² (4/33) газар нутагт нь 2010 онд 5,626,722 хүн (30/33) амьдарч байсан. Хүн амын 54%-ийг Хятад үндэстэн, 21%-ийг Төвөд үндэстэн, 16%-ийг Хотон үндэстэн, 4% - Монгор ястан, үлдсэн 5%-ийг бус ард түмэн бүрдүүлж байдаг. Мужийн хүн амын 1.8%-ийг эзлэн 2005 оны байдлаар 86 мянга орчим Монгол үндэстэн амьдарч байгаа. Тэднээс Хэнаний гэх гучаад мянга нь монгол хэлээ гээсэн, Хөх нуурын баруун тал, Цайдамд байгаа (Дээд Монголчууд ч гэж бас хэлдэг) үлдсэн хэсэг нь монгол хэлээ гээгээгүй, голцуу мал малладаг. Төв нь Шинин хот.
Засаг захиргааны хуваарь
Хөхнуур муж дотроо аймгийн энтэй 2 зүйлийн 8 нутаг болж хуваагдана.
Гадаад холбоос
Ангилал:Хятадын муж
Чойжилжавын Лхамсүрэн
Чойжилжавын Лхамсүрэн (1911 онд өнөөгийн Баянхонгор аймгийн Баацагаан суманд мэндэлж, 1979 онд нас баржээ) - Монголын Төрийн шагналт зохиолч, яруу найрагч, хүүхдийн зохиолч юм. Тэрээр япон, орос, англи, польш хэлээр төгс ярьдаг байжээ.
Намтар
1920 онд эх нь нас барж, зарцлагдаж байсан өнчин Лхамсүрэнг Чойжилжав үрчлэн авсан.
1937-1940 онд Улаанбаатар хотноо худалдааны техникумд суралцаад, дараа нь Ардын цэргийн алба хаажээ.
1941-1944: Цэрэгт байхдаа дэлхийн 2-р дайны үеийн хүнд бэрх амьдралыг туулсан. Цэргээс халагдан Монголын зохиолчдын түр хороонд ажиллажээ.
1944-1946: Түр хугацаагаар архинд орсон.
1947-1950 онд МЗЭ-ийн хорооны нарийн бичгийн дарга.
"Цог" сэтгүүл, "Утга зохиол урлаг" сонины ажилтнаар олон жил ажилласан.
Нутагтаа эргэж ирсний дараа "Монгол хүн" сонинд ажилласан.
Уран зохиолын томилолтоор Баянхонгор, Говь-Алтай, Улаанбаатар төмөр зам, Налайхын уурхай, Том ширний үйлдвэр зэрэгт ажиллаж байжээ.
Уран бүтээлийн тойм
1930-аад оны сүүлч үе буюу Худалдааны техникумд суралцаж байх үеэсээ уран бүтээлээ эхэлжээ.
1938 онд анхны бүтээл "Хороос хамгаалах эмнэлэг" шүлэг нь "Үнэн" сонинд хэвлэгдсэн.
Гавьяа шагнал
Төр засаг түүний уран бүтээлийг өндрөөр үнэлэн "Маамуу нааш ир" шүлэг, "Хүрэн морь" найраглалаар Монгол улсын Төрийн шагнал /1963/ хүртээж, Хөдөлмөрийн гавьяаны улаан тугийн одонгоор шагнасан ажээ.
Ангилал:Монголын зохиолч Ангилал:Монгол Улсын Төрийн шагналтан Ангилал:Баацагааны хүн Ангилал:1911 онд төрсөн Ангилал:1979 онд өнгөрсөн
Дашдамбын Цэрэндорж
Дашдамбын Цэрэндорж нь Баянхонгор аймгийн Баян-Овоо сумын харьяат. Үндэсний бөх ийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Баян-Овоогийн (Баянхонгор) хүн Ангилал:Баян-Овоогийн хүн
Чулуунбатын Мөнх-Эрдэнэ
Чулуунбатын Мөнх-Эрдэнэ (* 1975 онд Улаанбаатар хотод төрсөн) нь монголын ятгач.
Мэргэжлийн замнал
1988-1994 онд Хөгжим бүжгийн дунд сургууль буюу одоогийн ХБК-ийн ятга хөгжмийн ангид суралцаж төгссөн. Төгсөх курсын оюутан байхдаа Хөгжим Бүжгийн Дунд Сургуульд багшлахаас гадна Морин хуурын чуулгад ятгачнаар, мөн УАДБЧ (ҮДБЭЧ) –д гоцлол хөгжимчнөөр тус тус ажиллаж байсан. 1996 онд ардын хөгжмийн “Эгшиглэн” хамтлагийн урлигаар Европын олон орноор айлчлан тоглож монгол ятгын гайхамшигт тоглолтыг олон түмэнд таниулан сурталчилсан. 2000 онд Д. Ганпүрэвтэй хамтран “Бөртэ” хамтлагийг үүсгэн байгуулснаас хойш Герман улсад 2008 он хүртэл үйл ажиллагаагаа явуулж, дэлхийн 20 гаруй улсуудаар аялан тоглолт хийсэн. 2010 оноос Хөгжим Бүжгийн Коллежид ятгын багшаар ажиллаж байна. Энэ хугацаанд хамтлагаараа болон гоцлолоор олон улсын хөгжмийн томоохон төслүүдэд оролцон хөгжим судлаач, шүүмжлэгч болон үзэгчдээс өндөр үнлэмж авч байсан. 2001 онд Малайзи улсад болсон “Rainforest” дэлхийн хөгжмийн наадамд өөрийн бурхан болсон багшдаа зориулж бичсэн “Дурсамж” зохиолоо тоглоход, хэвлэл мэдээллээр болон интэрнэтээр  “Queen of Harp” буюу “Ятгын хатан хаан” хэмээн өргөмжлөн бичиж байсан.
Уран бүтээлийн туршлага
2004 онд Дуурь бүжгийн эрдмийн театрын симфони найрал хөгжимтэй хамтарч:
2005 онд монгол улсын филармоны симфони найрал хөгжим болон морин хуурын чуулгатай хамтарч: гаргасан.
Мөн монголын нэрт хөгжмийн зохиолчдийн олон арван бүтээлүүдийг өөрийн орны болон олон улсын нэр хүндтэй симфони найрал хөгжмүүдтэй гоцлон тоглож байсан.
Жишээлбэл: 2004 оны 3 сард эх орондоо анх удаа Хятад улсын хөгжмийн зохиолч Хэ Жин Хау-гийн “Хос Эрвээхэй” бүтээлийг ятга болон симфони найрал хөгжимд хөрвүүлэн “Хос Эрвээхэй” уран бүтээлийн тайлан тоглолтоо хийсэн.
Амжилт
Ангилал:Ятгачин Ангилал:Гоо Марал шагналтан Ангилал:Боловсролын Тэргүүний Ажилтан Ангилал:Монгол улсын соёлын тэргүүний ажилтан Ангилал:Гавьяат Жүжигчин (Монгол) Ангилал:Мөнгөн Мод шагналтан Ангилал:Улаанбаатарын хүн Ангилал:Монголчууд Ангилал:1975 онд төрсөн
Сономын Аварзэд
Содномын Аварзэд - (1922 онд Монгол Улсын Засагт хаан аймгийн Бишрэлт гүний хошуунд /өнөөгийн Говь-Алтай аймгийн Цогт сум ын Баян-Өндөр хэмээх газар төрсөн- 1989 онд Улаанбаатар хотод нас барсан)- Монгол улсын төрийн зүтгэлтэн, БНМАУ-ын Гадаад явдлын яамны сайд, дипломатч.
1937-1941 онд ЗХУ-ын Эрхүү хотын Мал эмнэлэгийн техникумд сурсан.
1941-1944 онд Говь-Алтай аймагт малын бага эмч, 1944-1945 онд Мал аж ахуйн Яаманд малын бага эмч, орчуулагч.
1946 онд Маршал Х.Чойбалсангийн тушаалаар ЗХУ-ын Москва хотын Олон улсын харилцааны дээд сургуульд явсан анхны 6 оюутны нэг юм.
1952 онд тус сургуулийг Олон улсын эрх зүйч мэргэжлээр төгссөн байна.
1954-1955 онд БНМАУ-ын Сайд нарын Зөвлөлийн зохион зааварлах хэлтсийн дарга.
1955-1957 онд БНМАУ-ын Сайд Зөвлөлийн орлогч дарга.
1959 оны 2-р сараас 1960 оны 7-р сар хүртэл Монгол улсаас Бүгд Найрамдах Унгар Ард улсад суугаа Элчин сайд,
1960 оноос МАХН-ын Төв Хорооны Улс төрийн Товчооны орлогч гишүүнээр 9 сар ажиллаад дахин сонгогдоогүй байна.
1960 оноос 1962 онд Улсын прокурорын газарт хэлтсийн даргаар (Шүүх хяналтын) томилогдон ажиллажээ.
1962 оны намар Намын Төв Хорооны шийдвэрээр ажлаасаа чөлөөлөгдөн МУИС-д багш болохоор очжээ. Түүх-хуулийн факультетын Төр эрхийн тэнхимд хоёр жил орчим 1964 он хүртэл багшилжээ. МУИС-т франц хэлний багш мөн хийсэн.
1967 оны хоёрдугаар сараас 9 дүгээр сард БНМАУ-ын ШУА-ийн Мэдээллийн тасгийн эрхлэгчийн үүрэг гүйцэтгэгчээр ажиллажээ.
1967 оны намраас Авто тээврийн 1-р баазад холын тээврийн цистерний жолооч.
1970 оноос Цалин хөлсний улсын хороонд Хууль-эрхийн хэлтсийн зөвлөх, жилийн дараа мөн хэлтсийн даргаар дэвшив.
1977 оны зунаас 1979 он хүртэл Авто тээврийн 22-р баазад жолооч.
1979-1980 онд Геологи уул уурхай яамны Олон улсын геологийн экспедицэд хуулийн зөвлөх-референтээр шилжиж ажиллав.
1980-1985 онд Зөвлөлтийн барилгын 3-р трестийн /СОТ-3/ зөвлөлтийн дарга нарын жолооч хийжээ. /1982 онд тэтгэвэрт суусан боловч үргэлжлүүлж ажиллажээ/.
1985-1987 онд Авто тээврийн 37-р баазад жолооч хийж байсан.
МАХН-ын Төв Хорооны Улс төрийн Товчооны орлогч гишүүн, БНМАУ-ын Сайд нарын Зөвлөлийн орлогч дарга, ГЯЯ-ны сайд Содномын Аварзэд Монгол-Зөвлөлтийн хилийн хэлэлцээнд буулт хийгээгүйн улмаас Зөвлөлтийн Элчин сайд В.М.Молотовтой (Цэдэнбалыг 1953 онд загнаад буцааж байсан нөгөө хатаагдсан большевик) халз тулж, ана мана үзэлцэн, олон улсын эрх зүйн үүднээс Молотовын элдэв өнгөлзлөгийг няцааж, түүнээсээ болж Зөвлөлтийн эсрэг үзэлтэн гэж буруутгагдаад алжлаас нь зайлуулж тээврийн жолооч хийлгүүлж байжээ.
Гэр бүл
1954 оны эхээр Эхнэр- Ламжмаагийн Дугармаатай гэрэлсэн байна. 4 хүүхэдтэй- Алимаа (1956), Цогт (1958), Шихихутаг (1962), Мичидмаа (1965).
Баярын Хонгор
Баярын Хонгор нь (Баяр овогтой Хонгор) Монголын дуучин, найруулагч.
Намтар
Баярын Хонгор 1983 оны 10-р сарын 7-нд Улаанбаатар хотод төрсөн. Түүний аав Баарайн Баяр Монголын хамгийн анхны рок, поп, зууны манлай "Соёл-Эрдэнэ" хамтлагийн гоцлол дуучин, хөгжимчин, уран сайхны удирдагч, тоглолтын хөтлөгч байв.
Боловсрол
Хонгор нийслэлийн гадаад хэлний сургалттай 23-р сургуулийн хятад хэлний ангид элсэн суралцаж сургуулийн болон дүүрэг, нийслэлийн цаашилбал улсын хүүхдийн дууны уралдаануудад Амжилттай оролцож, Хүүхдийн ордны Эрдэм алтан Медалъ, Нийслэлийн оны шилдэг хүүхдээр удаа дараа шагнагдаж байжээ.
2004 онд "Отгонтэнгэр" их сургуулийг "Эрх зүйч" мэргэжлээр төгссөн.
2006 онд "Отгонтэнгэр" их сургуулийг "Хууль зүйн ухааны магистр"-р төгсөж.
2010, 2011 онуудад Тайваний Үндэсний Багшийн их сургуульд Хятад хэл, соёл судлалын чиглэлээр суралцсан.
2018 онд БНХАУ-н Шилийн гол хотын Ажил мэргэжлийн дээд сургуульд "Соёл урлагийн менежмент", 2019 онд ОХУ-н Дорнод Сибирийн соёлын их сургуульд "Соёлын бүтээлч үйлдвэрлэл" чиглэлээр тус тус мэргэжил дээшлүүлсэн.
Соёл Эрдэнэ хамтлаг
1991 онд Хонгор Соёл-Эрдэнэ хамтлагт элсэн орж БНХАУ-н Бээжин хот, Хэбэй мужуудаар хийсэн аялан тоглолт, ОХУ-ын Буриадын "Улаан-Үд" хотноо хийсэн тоглолтуудад "Зүүдний Чингис", "Дангийн даавуу майхан" зэрэг дуунуудаа дуулж Соёл-Эрдэнийн гараагаа эхэлж байжээ. 2007 онд Соёл-Эрдэнэ хамтлагтаа эргэн нэгдэн Улс, Нийслэлийн соёлын арга хэмжээнүүдэд тогтмол оролцож эхэлсэн. Монгол улсын 21 аймаг 120 гаруй сумдаар дуулагдаж Соёл-Эрдэнэ хамтлаг болон аавынхаа уран бүтээлүүдийг залгамжлан эгшиглүүлсээр байна.
Дуучны гараа
1991 онд Галмандахын хөгжим "Зүүдний Чингис" хэмээх дууг дуулсан нь тухайн үеийн хүүхэд, залуусын Дуулах дуртай дуу нь болж өнөөг хүртэл дуулагдсаар байна.
1997-1998 онд БНХАУ-н Өвөр Монголын өөртөө засах орны хөх хотын Монгол сургуульд суралцаж ирээд үеийн найзуудтайгаа нийлэн "X-Rymes" хэмээх хип поп хамтлаг байгуулж, "Охидод", "Зөвхөн чам руу" зэрэг дуунууд дуулсан нь тухайн үеийн фм радионуудын хит парадуудад тэргүүлж байсан амжилттай.
2004 онд БНХАУ-н Элчин сайдын яамнаас зохион байгуулсан "Хятад дууг хэн сайн дуулах вэ" уралдаанд оролцож тэргүүн байрны шагнал хүртсэн.
Анхны цомог
2005 онд "Толинд шингэсэн эгшиг" анхны бие даасан цомог "Толинд шингэсэн эгшиг" анхны бие даасан тоглолтоо хийн олны таашаалыг хүртэж, Пентатоник академийн шилдэг шинэ залуу дуучин номинацид нэр дэвшиж байжээ.
Хоёр дахь цомог
2007 онд өөрийн болон хөгжмийн зохиолчдын дуунуудаас бүрдсэн "Төсөөлөл мөрөөдөл" хоёр дахь бие даасан цомгоо гаргаж. "Төсөөлөл мөрөөдөл" "Ганцаараа" "Надад хэдэн цаас" зэрэг дуунууд нь тухайн үеийн хит парадуудыг удаа дараалан тэргүүлж, тухайн жилдээ Соёл-Эрдэнэ хамтлагтаа эргэн нэгдэж, Улс, нийслэлийн соёлын арга хэмжээнүүдэд тогтмол оролцож эхэлсэн.
2008 онд "Хүү нь Тандаа" шинэ сингл уран бүтээл гаргаж, "Хүү нь Тандаа" хоёр дахь бие даасан тоглолтоо хийсэн. Тэрээр Орос, Япон, Солонгос, Хятад, Тайвань, Хонгконг, Макао, Тайланд зэрэг орнуудаар аялан тоглолт хийж байсан.
White Arch
2015 оноос "White Arch" студийн уран сайхны удирдаачаар ажиллаж байна.
Гавъяа, шагнал
2012 - Монгол Улсын Соёлын тэргүүний ажилтан цол тэмдгээр шагнагдсан.
Нийгмийн ажлууд
Хонгор уран бүтээлийнхээ хажуугаар нийгмийн сайн сайхны төлөөх олон нийтийн ажлуудад оролцдог. Олон улсын Ротари хөдөлгөөнд нэгдэж, "Улаанбаатар Пийс Авенью " клубийн үүсгэн байгуулагч гишүүн болсон. Нийгмийн эмзэг бүлгийн хүүхэд залуучуудад зориулсан олон төслүүдийг санаачлан хэрэгжүүлсний зэрэгцээ "Бид гэрэлтэж байна" "This Close" зэрэг дуунууд бүтээсэн нь Олон улсын Ротари хөдөлгөөний хүндэтгэлийг хүлээж "Paul Harris"-н шагналаар шагнагдсан.
Эшлэлүүд
Ангилал:Монголын дуучин Ангилал:Дуучин Ангилал:1983 онд төрсөн Ангилал:Поп дуучин Ангилал:Улаанбаатарын хүн
Ёшида Маяа
Ёшида Маяа (, 1988 оны наймдугаар сарын 24-нд Нагасаки хотод төрсөн) — Японы хөлбөмбөгчин бөгөөд Английн Премьер лигийн «Саутхемптон» болон Японы шигшээд тоглодог.
Замнал
Ёшида «Нагоя Грампусын» хүүхдийн багт хагас хамгаалагчаар гялалзсан ч насанд хүрэгчдийн багт төвийн хамгаалагчаар тоглуулж эхэлсэн байдаг. 2008 оны дөрөвдүгээр сард Японы олимпын шигшээд багтан ээлжит олимпын наадамд амжилттай оролцов. Улмаар «Нагоя Грампус» Аваргуудын лигт Ульсан Хёндэг 2009 оны гуравдугаар сарын 10-нд хожиход Ёшида анхны мэргэжлийн гоолоо шигтгэж байлаа. 2009 оны арванхоёрдугаар сард Нидерландын «ВВВ-Венло» багтай гэрээлсэн.
Харин 2012 оны наймдугаар сарын 30-нд «Саутхемптон» багтай гурван жилийн гэрээ байгуулсан. Солилцоог 3 сая фунт стерлингээр тохирчээ.
Гаднын холбоос
Ангилал:Хөлбөмбөгийн Азийн аварга Ангилал:Японы шигшээ багийн хөлбөмбөгчин Ангилал:2008 оны зуны олимпод оролцогч Ангилал:2012 оны зуны олимпод оролцогч Ангилал:Японы олимпын оролцогч Ангилал:Японы хөлбөмбөгийн ДАШТ-д оролцогч Ангилал:Саутхемптон багийн тоглогч Ангилал:Нагоя Грампус багийн тоглогч Ангилал:ВВВ-Венло багийн тоглогч Ангилал:Саутхемптон багийн тоглогч Ангилал:Япончууд Ангилал:1988 онд төрсөн
Абердин нуур
thumb|300px|left|Абердин нуур
Аберди́н, өөр «Абердин»-аас ялгаж Абердин нуур — Канад улсын Нунавут нутагт, Умард туйлын цагирагаас 213 км зайнд оршдог. Далайн түвшнээс дээш 80 метр өндөр газарт оршдог Абердин нуур Канадын томоохон нууруудын нэг бөгөөд багадаа 1095 км² талбайтай болдог. Телон гол нуурыг шувтлан урсдаг.
Зүүлт
Ангилал:Хойд Америкийн нуур
Загдсүрэнгийн Наранбаатар
Загдсүрэнгийн Наранбаатар нь Хэнтий аймгийн Баянмөнх сумын харъяат, Үндэсний бөх ийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан Ангилал:Баянмөнхийн хүн
Цогт хунтайж
Цогт хунтайж гэж алдаршсан Түмэнхэн (1581–1637) нь Халхын тэргүүлэх язгууртаны нэг байв. Тэрбээр Монголын шашин оюун санаа, бүтээн байгуулалтад төдийгүй улс төрд гүнзгий тод ул мөр үлдээжээ. Эриехэй мэргэн ханы үед Хунтайж болжээ.
Цогт тайж амьдралынхаа ихэнхийг Туул голын орчимд төвлөрч сууж өнгөрөөсөн бөгөөд улааны шашны сүм дуган бариулж, ном эрдмийг дэлгэрүүлэх үйлсэд хүчин зүтгэж байв. 1601 онд бариулсан Цогтын цагаан байшингийн балгас өнөө үеийг хүртэл үлдэж хоцорчээ.
Цогтыг дарахад хамссанаар Халх, Ойрадын харилцаа сайжирч 1640 онд Цогтын асуудлыг шийдэх ба хариас хамтарч сэргийлэх асуудлаар анх Монгол-Ойрадын цааз байгуулав. Цааз байгуулж тохиролцоод Цогтын эзэмшил нутгийг Хошуудад үлдээж, Төр байхыг Гүш хаан хэмээн өргөснөөр Алтайн өвөрт ойрадууд бие даан буцаж суух болсон төдийгүй Гүш хан бээр Төвөдийг эрхшээх нөхцөл тохироо бүрдэв. Үүгээр Ойрад хүчирхэгжих эх тавигдав. Ихэнхдээ, Эрчисийн адгаар (Өнөөгийн зүүн хойд Казак ба Баруун өмнөд Сибирьт) Монголоос зайлан сууж, салан тусгаарлахыг эрмэлзэж ирсэн ойрадууд энэ дайны дараа Алтайн өвөрт (өнөөгийн Шинжаанд) бүхэлдээ эргэж суурьших боломжтой болжээ. Улс төрийн энэ үйл явц нь Халх, Ойрадын харилцаанд ихээхэн өөрчлөлт авчирсан юм.
Цогт тайжтай дайсагнаж явсан Дээд монгол, Төвөд, Өвөр Монголын зарим хошуудад түүнийг шашин, дээдийн ёсноос урвасан этгээд гэж үздэг. Харин Монгол улсад 1945 онд Цогт тайж хэмээх кино бүтээхдээ коммунистууд үнэн түүхийг гуйвуулан өөрчилж, шашныг эсрэг тэмцэгч эх оронч хүн мэтээр харуулж алдаршуулжээ.
Хожим Цогт хунтайжийн эзэмшлээс Халхад үлдсэн нь түүний ач хүү Сутай Илдэнгийн үр сад Сайн ноён хан аймгийн Илдэн засгийн хошууг үе залгамжлан захирч байв.
Мөн үзэх
Ангилал:Монголын зэвсэгт хүчний хүн Ангилал:Монголын яруу найрагч Ангилал:Алтан ургийнхан Ангилал:Монголчууд Ангилал:1581 онд төрсөн Ангилал:1637 онд өнгөрсөн
Чулууны Ганболд
Чулууны Ганболд -Монголын ..., "Инээмсэглэл" хамтлагийн гитарчин-дуучин, орчуулагч, ая зохиогч.
1971-1976 онд ЗХУ-ын Москва хотын Гадаад хэлний дээд сургуульд сурч англи хэлний орчуулагч мэргэжлээр төгссөн.
1979 онд "Инээмсэглэл хамтлаг" байгуулалцаж ахлагч нь болсон.
БНМАУ-ын Энхтайван найрамдлын улсын хорооны ажилтан.
2013-2020 онд "Оюу толгой" компаний Удирдах Зөвлөлийн гишүүн.
Доржготовын Дашцэрэн
Доржготовийн Дашцэрэн нь Архангай аймгийн Цэнхэр сумын харьяат, Үндэсний бөх ийн улсын начин цолтой бөх.сайн бөх
Аймгийн наадмын дэвжээнд
Ангилал:Улсын начин
Баасанцогтын Өлзийсайхан
Баасанцогтын Өлзийсайхан нь Өвөрхангай аймгийн Зүүнбаян-Улаан сумын харьяат. Үндэсний бөхийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Зүүнбаян-Улааны хүн Ангилал:Монголчууд Ангилал:20-р зуунд төрсөн
Судалгаа
Судалгаа гэдэг нь "мэдлэгийн нөөцийг нэмэгдүүлэхэд чиглэсэн бүтээлч, тогтолцоотой ажил" юм. Судалгаа нь сэдэв эсвэл асуудлын талаарх ойлголтыг нэмэгдүүлэхийн тулд мэдээллийг цуглуулах, зохион байгуулах, задлан шинжилгээ, дүн шинжилгээ хийх зэргийг хэлдэг.
Тодорхойлолт
Аливаа юмны зүй тогтлын учрыг олох үйл ажиллагаа, судлах ажиллагааг судалгаа гэдэг.
Судалгаа гэдэг нь янз бүрийн хүчин зүйлээс хамаарч юмс үзэгдэл, байгаа зүйлийн өөрчлөгдөх, шинэ үзэгдэл, зүй тогтолыг амьдрал дадлагад ашиглаж болох үйл ажиллагаа юм. Судалгаа нь онол арга зүйг ашиглаж, судалгааны арга аргачлал боловсруулан судалж үр дүнг гаргаж мэдээлдэг.
Асуудал
Судалгааны ажилтай холбоотой үндсэн гурван асуудал байдаг:
Төрөл ангилал
Судалгааг судалгаа хийж буй хүнээр нь, зорилгоор нь, хүрэх үр дүнгээр нь, хандах бүлгээр, хамарч буй ерөнхий сэдвээр гэх мэтээр олон янзаар ангилдаг.
Судлаачаар нь
гэж ангилж үздэг.
Зорилгоор нь
гэж ангилдаг.
Нээх судалгаа
Нээх судалгаа нь асуудлыг шинээр дэвшүүлж, шинэ үр дүнд хүрэх үйл ажиллагаа юм.
Тодорхойлох судалгаа
Судалгааны асуудлын хариултыг эрж хайх, олох, юмс үзэгдлийн холбоо харилцаа, өөрчлөлтийн мөн чанарыг бодитой, үнэн зөв тодруулах үйл ажиллагааг тодорхойлох судалгаа гэнэ.
Тайлбарлах судалгаа
Судалгааны асуудлын шалтгаан, үр дагаврыг олж тогтоох үйл ажиллагааг тайлбарлах судалгаа гэнэ.
Зорилго, үр дүнгээр нь
гэж ангилдаг.
Аргаар нь
гэж ангилан үзэж байна.
Онол туршилтын судалгаа
Онолын хувьд баталсан зүйлээ амьдрал, дадлага дээр туршиж, онолын судалгааны үр дүнг бодит загвар, байдал дээр шалган туршиж үнэмшил бий болгох явдал юм. Энэ нь онолын судалгааны үр дүн амьдрал дээр нотлогдож байгаа үр дүн юм.
Java cуурьтай програмчлалын хэл
Түүх
Жава хэлийг 1991 онд James Gosling бүтээсэн бөгөөд анх Oak гэсэн нэрээр гарч байсан. Java хэл нь C++ дээр түшиглэн зохиогдсон учир С++ хэл классын гадна функцүүдийг тодорхойлох боломжгүйн адил жава дахь бүх зүйл класс дотор бичигдэнэ. Мөн жава хэл С++ хэлний синтакс (бичиглэлийн дүрэм) – ийг өөртөө шингээн хязгаарлагдмал сул талыг шийдвэрлэж чадсан хэрэглээний өргөн боломжтой хүчирхэг хэл юм. Харин Жава – д суурилсан програмчлалын хэл гэхээс илүү жава хэлний ашиглаж болох давуу талуудыг тайлбарлая.
Платформ
Жава хэл нь платформ хамаарахгүй ажилдаг өөрөө бол жава програмд өөрчлөлт оруулалгүйгээр өөр үйлдлийн систем(жиш : Windows, Linux, SunOs гэх мэт) дээр ажиллуулж болдог. Энэ бол Жава виртуаль машин (Java Virtual Machine) байх бөгөөд JVM нь програм болон платформын хооронд гүүр болж ажиллалдаг. Жава програм нь шууд платформ, техник хэсгүүдтэй харьцахгүй, харин машин болгон өөрийн гэсэн JVM буюу хэлмэрчтэй байх ба түүгээр дамжуулж ажиллана. JVM нь бодит машин биш боловч үнэндээ маш төстэй системийн програм юм. Програм болон платформын хооронд орчуулагч ашиглладаг учраас Жава код нь натив кодоос бага зэрэг удаан ажиллана. Гэхдээ сайн хөрвүүлэгч болон виртуаль машины ачаар натив кодтой ойролцоо хурдаар ажиллуулж чаддаг. JVM нь өөртөө хог цэвэрлэгч дэд систем болон алдаа барих аргацлалтай байдаг учраас Жава програмууд урт хугацаанд маш тэсвэртэй ажиллах чадвартай байдаг. Хог цэвэрлэгч нь хэрэглэгдэхгүй байгаа объектуудыг санах ойгоос автоматаар чөлөөлж байдаг. Үүний ачаар програм зохиогч санах ой дүүрэлтэд санаа зовох хэрэггүй болсон. Хог цэвэрлэгч нь програмуудтай зэрэгцэн өрсөлдөж ажилладаггүй, систем харьцангүй чөлөөтэй болох үед ажлаа хийдэг.
JDK
Алдаа барих гэдэг нь программыг унагахад хүргэдэг онцгой тохиолдлуудыг тухайн үед нь барьж тохирох шийдэл гаргах боломж олгодог. Жава програмыг JDK(Java Development toolKit) багажаар бүтээнэ. JDK нь өдийг хүртэл маш цөөхөн хувилбар гарсан байдаг. JDK – д өөрийн гэсэн хөгжүүлэлтийн орчин байдаггүй. JDK – г ихэвчлэнэ android програмчлахад ашигладаг. Жава програм ажиллах хүртэл 2 үе шат дамжина. Эхлээд эх кодыг байт код руу хөрвүүлнэ, дараа нь байт кодыг санах ойд ачаалаад тухайн машины натив код руу орчуулна. Ингээд машин код болон ажиллана.
Ангилал:Java (программчлалын хэл)
Ахлагч (хөлбөмбөг)
Ахлагч (Хөл бөмбөг)-Хөл бөмбөгийн багийн тоглогч нарын дотроос албан ёсоор сонгогдсон тэргүүн буюу хөл бөмбөгийн багийн ахлагч. Ихэвчилэн тухайн багийн хамгийн ахмад, туршлагатай хөл бөмбөгчийг эсхүл хөлбөмбөгийн тоглолтын явцад хүчтэй нөлөөлж чадах тоглогчийг багийн ахлагчаар сонгодог байна. Хөл бөмөбгийн тоглолтын үед багийн ахлагчийн бусад тоглогчоос ялгарах онцлог нь түүний зүүн гартаа уясан тод өнгийн тууз  байдаг.
Эшлэлүүд
Ангилал:Хөлбөмбөгийн нэр томьёо Ангилал:Хөлбөмбөгийн хүн
Марио Корбел
Марио Корбел (Mario Korbel, 1982 оны 3 сарын 22 - 1954 оны 3 сарын 31) нь Чехийн барималч байсан.
The Doors
The Doors (Доорз) - АНУ-ын Лос-Анжелесд 1965 онд байгуулагдсан рок хамтлаг. Гоцлол дуучин Жим Моррисон 1971 онд нас барснаас хойш хамтлаг 1973 он хүртэл тоглоод тарсан байна. Хамтлаг Америкт 32,5 сая цомог, дэлхий даяар нийт 100 сая цомог борлуулсан. The Doors 8 алтан цомогтой Америкийн анхны хамтлаг юм.
Цахим холбоос
Ангилал:АНУ-ын хамтлаг Ангилал:Психоделик рок хамтлаг Ангилал:Рок хамтлаг Ангилал:Грэммийн шагналтан Ангилал:Рок-н-Роллын алдрын танхим
Мөнхжаргалын Улаанхүү
Мөнхжаргалын Улаанхүү нь Увс аймгийн Наранбулаг сумын харьяат. Үндэсний бөх ийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Наранбулагийн хүн
Бат-Эрдэнийн Баттогтох
Бат-Эрдэнийн Баттогтох нь Хөвсгөл аймгийн Цагаан-Үүр сумын харьяат, Үндэсний бөх ийн улсын начин цолтой бөх.
Аймгийн наадмын дэвжээнд
Ангилал:Улсын начин
Дашнямын Амарбаясгалан
Дашнямын Амарбаясгалан (1980 онд төрсөн ) -"Оюу толгой" ХХК-ийн хууль, эрх зүйн асуудал хариуцсан захирал.
2014 оноос компанийн үйл ажиллагаан дахь гэрээ хэлцэлд хуулийн зөвлөгөө өгөх, хууль, дүрэм журамтай холбоотой эрсдэлийг хянан зохицуулах, компани хуулиар хүлээсэн үүрэг хариуцлагаа биелүүлэхэд дэмжлэг үзүүлэн ажиллаж ирсэн.
Мөн тэрээр Монголын банк, санхүүгийн тэргүүлэгч байгууллага болох Хасбанк болон Тэнгэр санхүүгийн нэгдэлд амжилттай ажиллаж байгаад 2011 оноос эхлэн Оюу Толгойд ажиллах болжээ. Түүнээс хойш Оюу толгой компанийн чухал гэрээ хэлцэл, стратегийн асуудлуудад зөвлөгөө өгөх хэлтсийн ахлах менежерээр ажиллахдаа Оюу толгойн ТУЗ-ийн гишүүд, компанийн хэрэг эрхлэх газар, мөн ахлах удирдлагын багийн үйл ажиллагаанд дэмжлэг үзүүлэн хамтран ажилладаг.
Тэрээр МУИС-ийн Хууль Зүйн Сургуулийг Олон улсын хууль, эрх зүйн чиглэлээр бакалаврын зэрэгтэй төгссөн.
Чуй Гуан-хёнь
Чуй Гуан-хёнь (дуудлага нь [чуэ-гуанъ хёонь], латин үсгээр Choi Gwang-Hyeon) — жүдо барилдааны 60 кг жингийн Ази тивийн хошой (2011, 2012) аварга, Өмнө Солонгос улсын эрэгтэй жүдоч.
Ангилал:Өмнөд Солонгосын жүдоч Ангилал:Өмнөд Солонгосчууд Ангилал:1986 онд төрсөн
Дагвадоржийн Түмэнжаргал
Дагвадоржийн Түмэнжаргал нь Говьсүмбэр аймгийн Сүмбэр сумын уугуул, үндэсний бөхийн аймгийн арслан цолтой бөх.
Бөхийн удам
Даншиг наадмын домогт аварга Ш.Лувсанжамбаа, Ш.Намхай нарын удмын бөхчүүд. Түүний төрсөн дүү Дагвадоржийн Азжаргал улсын арслан цолтой бол аав Баасандамбын Дагвадорж, дүү Дагвадоржийн Батжаргал нар нь аймгийн арслан цолтой бөхчүүдээ.
Ангилал:Аймгийн арслан
Хамгаалагч (хөлбөмбөг)
Хамгаалагч (англ. defender) — Хөлбөмбөгийн багийн гишүүдээс хамгаалалтын үүрэгтэйгээр тоглохоор тусгайлан бэлтгэгдсэн тоглогч. Хөлбөмбөгийн тоглолтын үед хаалгач ба хагас хамгаалагч хоёрын дунд тоглох бөгөөд ихэвчлэн өөрийн талын талбайн хагаст, торгуулийн цохилтын талбайд тоглодог. Хамгаалагчийн үндсэн зорилго нь эсрэг талын тоглогч нарыг доволгооо хийж, бөмбөгтэй ажиллан хаалганд ойртож цохилт хийж, бөмбөг оруулах боломжийг хааж, гол оруулахгүй байх.
Ангилал:Хөлбөмбөгийн тоглогчийн байрлал Ангилал:Хөлбөмбөгийн нэр томьёо
BURO. Mongolia
'''BURO. Mongolia''' нь олон улсын BURO. дижитал сэтгүүлийн албан ёсны эрхтэй салбар бѳгѳѳд Монголд 2015 оноос хойш үйл ажиллагаагаа явуулж байна. BURO. компанийн төв оффис Их Британи улсад байрладаг бөгөөд Монголоос гадна ОХУ, Сингапур, Мексик, Малайз, Ойрх Дорнод, Серби, Казахстан, Хорват, Украин болон Их Британи гэх нийт 11 оронд салбартай юм.
[https://www.buro247.mn/ BURO. вебсайт] нь хувцас загвар, гоо сайхан, энтертэйнмент болон орчин үеийн амьдралын хэв маягийн талаар нийгэмдээ хэрэгтэй, эерэг, мөн хамгийн гол нь баттай мэдээлэл хүргэхийг зорьдог. Түүнчлэн салбар бүрийн мэргэжилтнүүдийн ярилцлага болон зөвлөгөөг, дэлхийд болж буй сүүлийн үеийн шинэлэг мэдээг цаг алдалгүй нийтэлдэг. Долоо хоногийн өдөр бүр шинэ мэдээллээр вебсайтаа шинэчилдэг бөгөөд давхар олон нийтийн сүлжээнүүдээр ч мөн уншигчдад мэдээлэл хүргэдэг баттай эх сурвалж юм. BURO. дэлхийгээр тархан ажиллаж байгаа 150 гаруй бүтээлч, мэргэжлийн хамт олноос бүрддэг билээ.
● BURO-гийн Монгол дахь салбарын нээлт 2015 оны 7-р сарын 3-нд болсон.
● BURO. Mongolia-гийн толгой компани Вэлин ХХК (Velin).
Цахим холбоос
● Албан ёсны вебсайт
● Facebook хаяг
● Instagram хуудас
Эшлэл
Ангилал:Эмэгтэйчүүдийн сэтгүүл‎ Ангилал:Амьдралын хэв маяг Ангилал:Сэтгүүл Ангилал:Дижитал хэвлэл, мэдээлэл